EkBass/fiwiki-20250220-pages-articles huggingface dataset:
Totuus- ja sovintokomissio (Etelä-Afrikka)

Totuus- ja sovintokomissio () oli Etelä-Afrikassa toiminut oikeusistuimen kaltainen elin, jonka perusti maan kansallisen yhtenäisyyden hallitus vuonna 1995 selvittämään apartheidin aikaisia rikoksia. Totuus- ja sovintokomissio koostui armahdus-, korvaus- ja rehabilitaatio- sekä ihmisoikeusrikkomuskomiteoista. Komissio kuuli rikoksen uhriksi joutuneiden todistuksia ja poliittisista syistä rikoksia tehneet saattoivat anoa komissiolta armahdusta täydellistä rehellistä tunnustusta vastaan. Totuus- ja sovintokomissiolla oli keskeinen asema Etelä-Afrikan muutoksessa demokraattiseksi valtioksi ja Totuus- ja sovintokomissiota, joistakin puutteista huolimatta, pidetään yleisesti onnistuneena yrityksenä selvittää maan traumaattista poliittista historiaa. Totuus- ja sovintokomissio piti päämajaa Kapkaupungissa ja sen puheenjohtajana toimi Nobelin rauhanpalkinnolla palkittu Etelä-Afrikan anglikaanisen kirkon emeritusarkkipiispa Desmond Tutu. Lisäksi Totuus- ja sovintokomission jäseniä olivat muun muassa Alex Boraine (varapuheenjohtaja), Sisi Khampepe, Wynand Malan ja Emma Mashinini. Totuus- ja sovintokomission perusti Kansallisen yhtenäisyyden hallitus vuonna 1995 selvittämään apartheidin aikana tapahtuneita ihmisoikeusrikkomuksia konfliktin kaikkien osapuolien taholta. Se perustui vuonna samana vuonna säädettyyn Promotion of National Unity and Reconciliation Actiin (). == Ihmisoikeusrikkomuskomitea == Ihmisoikeusrikkomuskomitea (, HRV) tutki vuosien 1960 ja 1994 välisenä aikana tapahtuneita ihmisoikeusrikkomuksia Totuus- ja sovintokomission saamien lausuntojen perusteella. Komitea pyrki selvittämään rikkomusten uhrien henkilöllisyyden, nykytilanteen ja heidän kärsimänsä vahingon luonteen ja laajuuden. Lisäksi komitea pyrki selvittämään oliko ihmioikeusrikkomus valtion tai muun organisaation, ryhmän tai yksilön järjestelmällisen suunnittelun tulosta. Ihmisoikeusrikkomusten uhrit ohjattiin tämän jälkeen korvaus- ja rehabilitaatiokomitealle. == Korvaus- ja rehabilitaatiokomitea == Korvaus- ja rehabilitaatiokomitea (, R & R) pyrki tarjoamaan ihmisoikeusrikkomusten uhreille tukea palauttaakseen heidän kunniansa sekä toimimaan uhrien, heidän perheittensä ja yhteisöjensä rehabilitoimiseksi. Etelä-Afrikan parlamentin perustaman presidentin rahaston sekä yksityisten lahjoittajien avulla uhreille pyrittiin maksamaan myös kiirellisiä väliaikaisia korvauksia maan presidentin asettamien säännösten mukaisesti. == Armahduskomitea == Armahduskomitean (, AC) tehtäviin kuului Kansallisen yhtenäisyyden ja sovinnon edistämislain mukaisesti käsitellä ihmisoikeusrikkomuksiin syyllistyneiden henkilöiden armahdushakemuksia. Lain perusteella hakijoilla oli oikeus pyytää armahdusta mistä tahansa teosta, laiminlyönnistä tai rikoksesta, joka oli tehty poliittisista syistä 1. maaliskuuta 1960 ja 11. maaliskuuta 1994 välisenä aikana. Hyväksytty hakemus suojeli hakijaa kaikelta kyseiseen tekoon liittyviltä oikeustoimilta. == Lähteet == ==Aiheesta muualla== * TRC:n kotisivut Luokka:Etelä-Afrikan historia Luokka:Apartheid Luokka:Ihmisoikeudet Luokka:Totuuskomissiot
China Aerospace Corporation

China Aerospace Corporation (CASC; ) on Kiinan kansantasavallan avaruustoiminnan teollinen osuus. CASC-yhtymässä on ainakin 140 liiketoiminta- ja tutkimusyksikköä. Sen työvoimana on 103 000 työntekijää, joista 41 000 on erikoiskoulutettuja ja 1300 tutkijoita. Sen tuotteisiin kuuluvat ohjukset, satelliitit ja kantoraketit ja monet muut ilmailu- ja avaruusteollisuuden tuotteet. Muita tuotteita ovat elektroniikka, kemikaalit, tietoliikennelaitteet, ajoneuvot, lääkkeet ja ympäristönsuojelun laitteet. ==Tausta== China Aerospace Corporation (brittiläisissä lähteissä siitä käytetään lyhennettä CASC) on kehittänyt Kiinan Pitkä Marssi-kantoraketin. Kehitys tehtiin sen omistamissa yrityksissä, jotka olivat: China Academy of Launch Vehicle Technology (CALT) ja Shanghai Academy of Spaceflight Technology (SAST). Satelliittien ja miehitettyjen lentojen kohdalla tilanne on samanlainen: China Aerospace Corporation tai sen omistamat yhtiöt toteuttavat ne. ==Rakenne== Yhtiön pääjohtaja on Zhang Qingwei ja toimitusjohtaja Liheng Wang. Heinäkuussa 1999 China Aerospace Corporation jaettiin kahtia * China Aerospace Machinery and Electronics Corporation (CAMEC) * China Aerospace Science and Technology Corporation CASC-yhtymässä on seitsemän tutkimusinstituuttia: * China Academy of Launch Vehicle Technology, CALT (aiemmin CASC:n Ensimmäinen akatemia) * China Academy of Space Technology, CAST (entinen CASC:n Viides akatemia), eli Kiinan Avaruusteknologian Akatemia. http://www.cast.cn/CastEn/ Se suunnittelee ja valmistaa Dong Fang Hong- satelliitteja.http://news.xinhuanet.com/english/2007-07/09/content_6350674.htm Dongfanghong IV ready for more int'l satellite orders, Xinhua News Agency * Shanghai Academy of Space Flight Technology, SAST (entinen CASC:n Kahdeksas akatemia) * China Academy of Basic Technologies of Aerospace and Electronics (former CASC 9th Academy) * Academy of Aerospace Solid Propulsion Technology (Kiinteäajoainerakettimoottorien akatemia) * Academy of Aerospace Liquid Propulsion Technology (Nesteajoainenrakettimoottorien akatemia) * China Aerospace Times Electronics Corporation (elektroniikka) CASC-yhtymään kuuluu seuraavat tutkimus- ja tuotantokeskukset * Sichuan Aerospace Industry Corporation * Xi'an Aerospace Science and Technology Industry Company ==Lähteet== ==Aiheesta muualla== * http://www.globalsecurity.org/wmd/world/china/casc.htm * http://www.sinodefence.com/strategic/facility/casc.asp * http://www.spacechina.com Luokka:Avaruusteknologiayhtiöt Luokka:Kiinalaiset valtionyhtiöt Luokka:Kiinan avaruustoiminta
Polenta

Polenta on ruokalaji, joka valmistetaan puuron tapaan keittämällä. Sen raaka- aineina käytetään usein karkeaksi jauhettua viljaa, kuten maissia tai tattaria, tai vaikkapa perunaa. Rakenteeltaan se voi olla puuromaisen löysää tai veitsellä leikattavaa vanukkaan kaltaista kiinteää massaa. Se voidaan keittää veteen tai maitoon. Polentaa syödään mm. Pohjois-Italiassa aterian lisukkeena samaan tapaan kuin perunaa, risottoa tai perunamuusia. Polenta on toisinaan myös aterian pääosassa, jolloin sen sekaan voidaan sekoittaa muita ruoka-aineita, kuten juustoa tai makkaraa. Keitetystä polentasta voi muovata palloja tai puikuloita, jotka paistetaan rapeaksi voissa tai oliiviöljyssä. Polentaa on syöty Italiassa jo Rooman vallan aikana. Polentajauhoja käytetään paistettavien ruokien leivittämiseen korppujauhojen tapaan. Eteläitalialaiset käyttävät joskus pohjoisitalialaisista halventavassa mielessä sanaa polentone tai pulentun, joka tarkoittaa polentan syöjää. Yhdysvaltojen etelävaltioissa vastaavanlainen maissipuuro tunnetaan nimellä grits. Luokka:Maissivalmisteet Luokka:Italialainen keittiö Luokka:Seulonnan keskeiset artikkelit
Etelä-Afrikan randi

RandiKotoistussuositukset pdf Luettu 20.12.2007 (ZAR) on Etelä-Afrikan valuutta, jonka nimi tulee Witwatersrandin () vuorijonosta, joka on maan kultavarojen merkittävin keskittymä, jolla muun muassa Johannesburgin kaupunki sijaitsee. Randi otettiin käyttöön vuonna 1961 Etelä-Afrikan tasavallan valuutaksi. Randi on viimeisen kymmenen vuoden aikana menettänyt lähes puolet arvostaan suuriin valuuttoihin verrattuna, vaikka rahan arvoa pyrittiin ylläpitämään korkeilla koroilla. Valuutan arvon heikkenemisen syyksi on epäilty kansainvälisten valuuttakeinottelijoiden toimintaa ja joidenkin markkina-analyytikkojen mukaan valuutta on 15–20 % aliarvostettu. Alhainen randin arvo on auttanut maan turismi- ja kaivosteollisuutta. Vuonna 2016 yhdellä eurolla sai 17 randia ja Yhdysvaltain dollarilla 15.30 ==Katso myös== * Krugerrandi == Lähteet == == Aiheesta muualla == * Yhdysvaltojen keskuspankin historialliset vaihtokurssitiedot Luokka:Afrikan rahayksiköt Luokka:Etelä-Afrikan talous
Mariella Lindén

Mariella Lindén (s. 1950) on suomalainen kulttuurityöntekijä ja feministiaktiivi. Lindén on kirjoittanut useita kirjoja ja lukuisia artikkeleita erilaisista aiheista sekä ohjannut lyhytfilmejä. Hän on ollut kiinnostunut feminismin ohella esimerkiksi saduista, merenkulusta ja saaristolaiselämästä. == Teoksia == * Kring Strömborgs : om att leva vid strömmen 2023 * Åpromenader 2014(suom Jokikävelyjä 2017 * All yterst, sa Markomby Ida : historier kring ett hus 1997. * Inte guld men vatten : sannsaga 1994 * Att möta det förflutna 1991. == Aiheesta muualla == * Luokka:Suomenruotsalaiset kirjailijat Luokka:Suomalaiset feministit Luokka:Vuonna 1950 syntyneet Luokka:Elävät henkilöt
Pik Botha

Roelof Frederik "Pik" Botha (27. huhtikuuta 1932 Rustenburg, Transvaalin provinssi – 12. lokakuuta 2018 Pretoria, Etelä-AfrikkaFormer foreign affairs minister Pik Botha dies) oli eteläafrikkalainen poliitikko, joka toimi apartheidin viimeisinä vuosina maansa ulkoministerinä ja Kansallisen yhtenäisyyden hallituksessa vuosina 1994–1996 energia- ja mineraaliasiain ministerinä. Pik Bothan katsottiin kuuluvan Kansallispuolueen liberaaliin verligtes-ryhmittymään (). Frederik de Klerkin lähdettyä kansallisen yhtenäisyyden hallituksesta vuonna 1996 Botha lopetti aktiivisen poliittisen uransa. Vuonna 2000 hän liittyi ANC:hen ja antoi tukensa presidentti Thabo Mbekille. == Lähteet == Luokka:Etelä-Afrikan ministerit Luokka:Ulkoministerit Luokka:Vuonna 1932 syntyneet Luokka:Vuonna 2018 kuolleet
Sukkamieli

Sukkamieli oli varhaisen kalevalaisen runouden kerääjän Kristfrid Gananderin mukaan suomalainen rakkauden jumalatar tai haltijatar. Eino Leino on tehnyt sukkamielestä runon, jossa tämä on ihastuttava neito, joka tulee metsässä vastaan. Sukkamielestä kansanperinteessä ei kuitenkaan ole muita tietoja kuin yksi Lencqvistin ja Gananderin julkaisema nelisäkeinen runo. Suomen kansan vanhat runot -teoksen mukaan Ganander ei tohtinut siteerata aitoja seksuaalisesti suorapuheisia lemmennostatusrunoja kuin muutaman säkeen verran, ja runo Sukkamielestä onkin oppitekoista pseudomytologiaa. Kalevalan vuoden 1888 englanninnoksen esipuheessa lainataan M. A. Castrénia, jonka mukaan Sukkamieli on saanut nimensä siitä, että sukat olivat pehmeitä ja helliä asioita samaan tapaan kuin rakkauteen liittyvät tunteet. Esipuhe jatkaa, että tämä käsitys rakkaudesta ja siten myös Sukkamieli on moderni, ja muinaiset ihmiset kokivat rakkauden enemmänkin vaaralliseksi lumoukseksi, joka hallitsi ihmisiä tai vei heiltä järjen. Esipuheen mukaan muinaisempi suomalainen rakkauden jumala oli Lempo, joka yhdistettiin pahuuteen. ==Katso myös== *Sinisukka ==Aiheesta muualla== *Suomen Kansan Vanhat Runot: XII2 7617 *Suomen Kansan Vanhat Runot: XV 364 * Northvegr - Englanninkielinen Kalevalan esipuhe vuodelta 1888 Luokka:Suomalaiset jumalat ja taruolennot
Sofien valinta

Sofien valinta (Sophie’s Choice) on vuonna 1982 ensi-iltansa saanut Alan J. Pakulan ohjaama ja käsikirjoittama yhdysvaltalainen draamaelokuva. Se perustuu William Styronin samannimiseen romaaniin vuodelta 1979. Sofien valinta kertoo tarinan kauniista puolalaisesta maahanmuuttajasta Sofiesta ja tämän kiihkeästa rakastajasta, jotka elävät Brooklynissä samassa talossa nuoren kirjailijan kanssa. Elokuvan pääosissa ovat Meryl Streep, Kevin Kline ja Peter MacNicol. Meryl Streep palkittiin roolisuorituksestaan sekä parhaan naispääosan Oscarilla että Golden Globella. Elokuva sai lisäksi neljä Oscar-ehdokkuutta, kaksi Golden Globe -ehdokkuutta ja kaksi Bafta-ehdokkuutta. == Näyttelijät == == Tuotanto == William Styron kirjoitti romaania harkiten Ursula Andressia Sophien rooliin. Luettuaan elokuvan käsikirjoituksen Meryl Streep päätti saada Sophien roolin ja aneli sitä polvillaan maassa Alan J. Pakulalta. Saatuaan roolin Streep opetteli roolia varten puolan ja saksan aksentin sekä puhumaan puolaa. == Vastaanotto == Elokuva on saanut kehuja kriitikoilta. Arvosteluja keräävän Rotten Tomatoes -sivuston mukaan 79 prosenttia kriitikoista on antanut elokuvalle myönteisen arvosanan keskiarvolla 7/10. Tulos perustuu 28 arvioon. Metacriticissä elokuvalla on 68 pistettä 100:sta. Premiere Magazinen listasi Streepin Sophie Zawistowskin roolisuorituksen 100 kaikkien aikojen parasta roolisuoritusta -listalla kolmanneksi. Suomessa aikalaisarviot Sofien valinnasta olivat melko nihkeitä. Kymmenestä suomalaisesta ensi- iltakriitikosta yksi antoi sille täydet neljä tähteä, kaksi kolme tähteä, yksi kaksi tähteä ja neljä yhden tähden. Keskiarvoksi tuli Projektio-lehden laskukaavalla 1,78 tähteä neljästä.Video-oppaassa vuodelta 1994 Asko Alanen sanoo elokuvan tarjoavan ”takaumien rikkomaa ja muutenkin rasittavan teennäistä tunnekuohua”. Hän antaa elokuvalle kaksi tähteä viidestä, mikä vastaa sanallista arviota ”keskinkertainen”. === Palkinnot ja ehdokkuudet === Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Kenelle Tulos Oscar-palkinto Naispääosa Meryl Streep Oscar-palkinto Sovitettu käsikirjoitus Alan J. Pakula Oscar-palkinto Kuvaus Néstor Almendros Oscar-palkinto Puvustus Albert Wolsky Oscar-palkinto Musiikki Marvin Hamlisch Bafta-palkinto Naispääosa Meryl Streep Bafta-palkinto Tulokas Kevin Kline Golden Globe Draamaelokuva Golden Globe Naispääosa draamaelokuvassa Meryl Streep Golden Globe Tulokas Kevin Kline == Lähteet == == Aiheesta muualla == * * Sofien valinta Box Office Mojossa * Sofien valinta Rotten Tomatoesissa * Sofien valinta Metacriticissä Luokka:Vuoden 1982 yhdysvaltalaiset elokuvat Luokka:Yhdysvaltalaiset draamaelokuvat Luokka:Alan J. Pakulan ohjaamat elokuvat Luokka:Yhdysvaltalaiset romaaneihin perustuvat elokuvat Luokka:Universal Picturesin elokuvat Luokka:Parhaan naispääosan Oscar-palkinnon saaneet elokuvat Luokka:Golden Globe -palkitut elokuvat
Juhani Kuusi

Eino Juhani Kuusi (11. lokakuuta 1938 Hämeenlinna – 30. joulukuuta 2017 HelsinkiKuolinilmoitus. Helsingin Sanomat 6.1.2018, s. C 18.) oli suomalainen tekniikantutkija ja merkittävä Suomen tiede- ja tekniikkapolitiikan kehittäjä. Hän kirjoitti ylioppilaaksi 1956, valmistui Teknillisestä korkeakoulusta diplomi-insinööriksi 1964, tekniikan lisensiaatiksi 1968 ja väitteli tohtoriksi 1970. Kuusi oli VTT:n tutkijana, jaostopäällikkönä, tutkimuspäällikkönä ja reaktorilaboratorion johtajana sekä Teknologian kehittämiskeskuksen Tekesin pääjohtajana 1983–1995. Lisäksi hän työskenteli Finnatomissa ja Nokialla. Nokialla hän työskenteli vuosina 1995–2003 Nokian Tutkimuskeskuksen johtajana ja teknologiastrategiajohtajana eläkkeelle jäämiseensä asti. Sitrassa hän toimi senior advisorina. Hän on tutkinut isotooppi-, prosessi-, mittaus- ja energiatekniikkaa. Kuusi istui vuodesta 2000 Metson hallituksessa. Aikaisemmin hän oli myös Instrumentariumin hallituksessa, Eurekan johtoryhmässä, ESAn teollisuuspolitiikkakomiteassa, Valtion tiedeneuvostossa ja Euroopan komission tutkimusneuvostossa. Kuusi sai vuonna 2003 Tekniikan edistämissäätiön teknologiapalkinnon. __NOTOC__ ==Lähteet== *Juhani Kuusen CV. *Juhani Kuuselle TES:in teknologiapalkinto. ===Viitteet=== ==Aiheesta muualla== *Juhani Kuusen muistokirjoitus Helsingin Sanomissa. * Luokka:Suomalaiset tieteilijät Luokka:Nokian henkilöstö Luokka:Suomalaiset insinöörit Luokka:VTT Luokka: Valtionlaitosten johtajat Luokka:Suomalaiset aateliset Luokka:Vuonna 1938 syntyneet Luokka:Vuonna 2017 kuolleet
Mantelitumake

Mantelitumakkeet (corpus amygdaloideum) ovat kaksi mantelinmuotoista ryhmää neuroneita, jotka sijaitsevat aivojen ohimolohkossa. Ne ovat osa limbistä järjestelmää ja niiden pääasiallisiksi toiminnoiksi on tutkimuksissa havaittu tunnereaktioiden (pelko, ahdistus, aggressio ...) muistaminen ja prosessointi. Mantelitumakkeiden on sanottu olevan ns. aivojen tunnetietokone.Oatley, Keltner, Jenkins (2000). Understanding Emotions. Blackwell Publishing, 147-149. ISBN 1-4051-3103-9 Ihmiset, joilla on suuri mantelitumake, osaavat tehdä muita osuvampia päätelmiä muiden ihmisten luotettavuudesta heidän ilmeidensä perusteellaBzdok, D.; Langner, R.; Caspers, S.; Kurth, F.; Habel, U.; Zilles, K.; Laird, A.; Eickhoff, Simon B. (2010). "ALE meta-analysis on facial judgments of trustworthiness and attractiveness". Brain Structure and Function 215 (3–4): 209–23. ja he solmivat lisäksi muita enemmän sosiaalisia suhteitaAmygdala Volume and Social Network Size in Humans. http://www.ncbi.nlm.nih.gov/pmc/articles/PMC3079404/. Erään tutkimuksen mukaan epäitsekkäillä ihmisillä on tavallista suurempi mantelitumakehttp://www.tiede.fi/artikkeli/uutiset/pelokas_naama_vetoaa_epaitsekkaan_aivoihin_psykopaatin_aivoihin_ei ja toisen tutkimuksen mukaan mantelitumakkeen tavallista suurempi koko viittaisi ihmisen luovuuteenAsari T, Konishi S, Jimura K, Chikazoe J, Nakamura N, Miyashita Y (2010). "Amygdalar enlargement associated with unique perception". Cortex 46 (1): 94–99. http://www.ncbi.nlm.nih.gov/pubmed/18922517. ==Lähteet== == Aiheesta muualla == *Lääketieteellinen Aikakauskirja Duodecim, Asla Pitkänen: Mantelitumake, 1998;114(23):2451 Luokka:Aivot Luokka:Kognitiivinen neurotiede Luokka:Seulonnan keskeiset artikkelit
BMW 320

BMW 320 on BMW:n vuosina 1937–1938 valmistama henkilöauto. Se korvasi 315/319/329-sarjan. 320 rakennettiin lyhennetylle BMW 326:n pohjalevylle ja siinä käytettiin 326:n moottoria yhdellä kaasuttimella varustettuna. Moottori tuotti 45 hevosvoimaa (33 kW). 320:n korvasi BMW 321 vuonna 1938. == Aiheesta muualla == 320 Luokka:1930-luvun autot
Chutzpah

Chutzpah on jiddišinkielinen käsite, joka tarkoittaa arkikielen ”pokerinaamaa” eli ”pokkaa”MOT Englanti 4.7 häpeämättömyyden ja röyhkeyden merkityksessä. Leo Rosten määrittelee kirjassaan The Joys of Yiddish sanan chutzpah "sellaiseksi mieheksi joka, tapettuaan ensin vanhempansa, anoo tuomioistuinta armahtamaan itsensä, koska on orpo"." The supreme chutzpah == Lähteet == Luokka:Sanonnat
Vakaus- ja kasvusopimus

Vakaus- ja kasvusopimus on Euroopan unionin jäsenmaiden välinen finanssipoliittinen sopimus Euroopan raha- ja talousliiton EMU:n muodostamiseksi ja ylläpitämiseksi. Vakaus- ja kasvusopimukseksi kutsutaan euron käyttöönoton yhteydessä hyväksyttyjä kahta asetusta (1466/97 ja 1467/97), joilla täsmennettiin perustamissopimuksen artikloja. Edelliseen liittyivät myös määrälliset ns EMU-kriteerit julkisen talouden alijäämistä (3% BKTstä) ja julkisesta velasta (60 % BKTstä). Toinen asetuksista sisälsi määräyksiä, jotka koskevat ennaltaehkäisyä, ja toinen koskee korjaavia toimia. Asetuksiin on myöhemmin tehty korjauksia ja täsmennyksiä muun muassa ns Six Pack-uudistuksen uudistuksen yhteydessä. Sopimusta on kritisoitu myöhemmin. Sitä on pidetty mm pakkopaitana, joka estää aktiivisen suhdannepolitiikan. Toisaalta asetuksiin sisällytetyt ns joustoelementit ovat synnyttäneet kritiikkiä, koska asetusten budjettikuria vahvistavat vaikutukset ovat heikentyneet. == Katso myös == * Maastrichtin sopimus * Velkajarru ==Aiheesta muualla== * Yle Elävä arkisto: Eurooppa velkakriisin kourissa Luokka:Finanssipolitiikka Luokka:Euroopan unionin talous
Script for a Jester’s Tear

Script for a Jester's Tear on vuonna 1983 julkaistu Marillionin debyyttialbumi. Levyn kappaleet "He Knows You Know" ja "Garden Party" julkaistiin myös singleinä. Jälkimmäinen ylsi Yhdistyneen kuningaskunnan singlelistalla kuudenneksitoista. Albumin kannen on tehnyt Mark Wilkinson. Se sisältää viitteitä sillä hetkellä syntymässä olleisiin kappaleisiin, nimiltään "Punch & Judy" ja "She Chameleon". Jälkimmäistä kuvaava kameleontti tavataan myös kahden seuraavan albumin kannessa. Molemmat kappaleet löytyvät yhtyeen seuraavalta albumilta. Kannessa nähdään myös Pink Floydin albumi A Saucerful of Secrets ja kaksi julistetta, joissa kuvataan Marillionin singlejä "He Knows You Know" ja "Market Square Heroes". == Kappaleet == # # # # # # Vuoden 1997 uudelleenjulkaisulla on myös seuraavat kappaleet toisella CD:llä: # # # # # # # ==Lähteet== *http://marillion.com/music/albums/script.htm Luokka:Vuoden 1983 esikoisalbumit Luokka:Marillionin albumit
HMS Coventry (D118)

HMS Coventry (D118) oli Britannian kuninkaallisen laivaston tyypin 42 ohjushävittäjä (Sheffield-luokka), joka upposi 25. toukokuuta 1982 Falklandin sodassa. == Valmistus == Alus tilattiin 21. toukokuuta 1971 Cammell Lairdilta Birkenheadistä, missä köli laskettiin 29. tammikuuta 1973. Se laskettiin vesille 21. kesäkuuta 1974 kumminaan ensimmäisen merilordin amiraali Sir Terence Lewinin puoliso ja valmistui 20. lokakuuta 1978, jolloin valmistuskustannukset olivat 37,9 miljoonaa puntaa. Alus otettiin palvelukseen 10. marraskuuta.Marriott, Leo s. 26 == Palvelus == Maaliskuussa 1982 alus osallistui Gibraltarin vesillä Springtrain 82 -harjoitukseen, kun se sai määräyksen liittyä Etelä-Atlantille lähtevään laivasto-osastoon. Komentosillan katolle maalattiin Union Jack ja savuhormista vesirajaan mustat raidat, koska Argentiinan laivastolla oli kaksi alusluokkaan kuuluvaa alusta. Alus saapui 27. huhtikuuta sotatoimialueelle (), joka oli määritetty 200 merimailin säteeksi Falklandin saarten ympärille. Aluksen helikopteri oli ensimmäinen, joka ampui sotatilanteessa Sea Skua -merimaaliohjuksen. Aluksen molemmat Westland Lynx HAS.Mk2 -helikopterit hyökkäsivät 3. toukokuuta Argentiinan laivaston ARA Alferez Sobralia vastaan. Alus oli myös ensimmäinen, joka laukaisi Sea Dart -ilmatorjuntaohjuksen sodassa, laukaistessaan 9. toukokuuta kolme ohjusta kohden kahta Learjetiä. Alus määrättiin HMS Broadswordin kanssa Falklandinsalmeen ohjusansaksi. Alusten tehtävänä oli torjua San Carloksen lahdelle pyrkivät Argentiinan ilmavoimien lentokoneet. Alukset joutuivat Douglas A-4 Skyhawk koneiden maaliksi, jolloin Coventryyn osui kolme lentopommia. Kaksi pommeista räjähti yhden jäädessä suutariksi. Vaurioitunut alus syttyi tuleen ja kääntyi 20 minuutissa ylösalaisin. Seuraavana päivänä uponnut alus vei mukanaan 19 miehistön jäsentä. == Lähteet == * * === Viitteet === ==Aiheesta muualla== * HMS Coventryn muistosivu * Navy news Luokka:Kuninkaallisen laivaston tyypin 42 hävittäjät Luokka:Cammell Lairdin valmistamat alukset luokka:Yhdistyneen kuningaskunnan Falklandin sodan sotalaivat Luokka:Yhdistyneen kuningaskunnan kylmän sodan hävittäjät
Pasilan kirjasto

Pasilan kirjasto eli Helsingin kaupunginkirjaston pääkirjastohttps://www.myhelsinki.fi/fi/n%C3%A4e-ja- koe/n%C3%A4ht%C3%A4vyydet/pasilan-kirjasto sijaitsee Helsingin Itä-Pasilassa. Vuonna 1986 valmistuneen rakennuksen on suunnittelut arkkitehti Kaarlo Leppänen, ja se on toiminut valmistumisestaan saakka Helsingin kaupunginkirjaston pääkirjastona. Sitä ennen Rikhardinkadun kirjasto toimi pääkirjastona.https://www.myhelsinki.fi/fi/n%C3%A4e-ja- koe/n%C3%A4ht%C3%A4vyydet/helsingin-upeimmat-kirjastot Rakennusta kunnostettiin vuonna 2006. Vuodesta 2007 lähtien kirjasto on palvellut Helsingin, Espoon, Vantaan ja Kauniaisten kaupunginkirjastojen yhteisenä seudullisena varastokirjastona. Varastoituna on yli 200 000 kirjaa ja yli 900:n aikakauslehden vuosikertoja. Varastokokoelmille on käytössä 844 neliömetrin tila, jossa kirjoja ja lehtiä on noin kuusi hyllykilometriä. == Kuvia == Main hall of Pasila Library in Itä-Pasila, Helsinki, Finland, 2023 May.jpg|Ensimmäinen kerros Book storage at Pasila library in Helsinki.JPG|Kirjavarasto == Lähteet == == Aiheesta muualla == *Kirjaston kotisivu Luokka:Helsingin kaupunginkirjasto Luokka:Itä-Pasila
Sea Dart

Sea Dart on brittiläinen merivoimien käyttöön tarkoitettu keskimatkan ilmatorjuntaohjus. Sea Dart -ohjusjärjestelmä oli käytössä Falklandin sodassa. Sea Darts -ohjuslavetteja käytettiin tyypin 42 ohjushävittäjissä (Yhdistynyt kuningaskunta ja Argentiina) ja Invincible-luokan kevyissä lentotukialuksissa (Yhdistynyt kuningaskunta) sekä HMS Bristolissa (ainoa tyypin 82 ohjushävittäjä). Ohjuksen korvaa tyypin 45 hävittäjillä PAAMS -järjestelmää, jonka Britannian kuninkaallinen laivasto on nimennyt Sea Viperiksi. Luokka:Ilmatorjuntaohjukset Luokka:Brittiläiset ohjukset Luokka:Yhdistyneen kuningaskunnan merivoimat Luokka:Falklandin sota
Nestori Kaasalainen

Nestor Johannes (Nestori) Kaasalainen (14. helmikuuta 1915 Pyhäjärvi Vpl – 1. maaliskuuta 2016 Sipoo) oli suomalainen kansanedustaja ja ministeri, jonka aktiiviura osui 1950–1960-luvulle. Hänet valittiin kotikunnastaan Tyrväältä kuudesti maalaisliiton kansanedustajaksi, jolloin hän edusti Turun läänin pohjoista vaalipiiriä. Kansanedustajauran jälkeen Kaasalainen siirtyi 1972–1980 hallinnolliseksi johtajaksi ja johtokunnan jäseneksi Alkoon. Eläkepäiviään hän vietti Sipoossa. Aarne Nuorvalan kuoltua heinäkuussa 2013 Kaasalainen oli vanhin elossa oleva suomalainen, joka oli toiminut ministerinä. == Poliittinen ura == Kaasalainen oli ammatiltaan maanviljelijä. Hän toimi kansanedustajana 21 vuotta vuosina 1951–1972 ja oli maatalousministerinä Paasion I hallituksessa ja Karjalaisen II hallituksessa. Maaliskuussa 1971 tehtävänimike muuttui maa- ja metsätalousministeriksi. Presidentin valitsijamiehenä Kaasalainen oli vuosien 1956, 1962 ja 1968 vaaleissa. Kaasalainen oli pitkäaikainen Tyrvään kunnanvaltuuston jäsen ja vuosina 1961−1972 hän toimi valtuuston puheenjohtajana. Sotilasarvoltaan Kaasalainen oli kapteeni. Kaasalainen toimi Maalaisliiton järjestösihteerinä vuosina 1945–1951 ja ajoi voimakkaasti silloista eduskunnan puhemiestä Urho Kekkosta tasavallan presidentiksi vuoden 1950 vaalissa. Tästä huolimatta Kaasalaisen ja Kekkosen välit eivät koskaan muodostuneet läheisiksi. Johannes Virolaisen mukaan miesten välit kylmenivät koko sen ajan, jonka Kaasalainen oli mukana politiikassa, ja katkesivat kokonaan vuoden 1970 eduskuntavaalien aikoihin. Virolaisen mukaan välirikko johtui siitä, että Kaasalainen oli vaalien alla arvostellut presidentin poikaa kansanedustaja Matti Kekkosta, joka oli lähes ainoana keskustalaisena kansanedustajana vaalikauden 1966–1970 aikana kannattanut vapaata aborttia, jumalanpilkan poistamista rikoslaista ja keskioluen vapauttamista. Ennen nimitystään Karjalaisen hallituksen maatalousministeriksi Kaasalainen toimi vuoden 1970 vaalien jälkeen eduskunnan ensimmäisenä varapuhemiehenä.Johannes Virolainen: Polun varrelta, s. 249–252. Helsinki: Otava, 1993. ISBN 951-1-12763-2. Nestori Kaasalaisen veli oli Väinö Kaasalainen. Johannes Virolainen arvelee Kekkosen vastenmielisyyden Nestori Kaasalaista kohtaan johtuneen osaltaan myös siitä, että Väinö Kaasalainen oli Maalaisliiton entisen puheenjohtajan Viljami Kalliokosken hyvä ystävä, ja Väinö Kaasalainen valittiin Kalliokosken tukemana Maalaisliiton puoluesihteeriksi samalla kun Kekkonen hyökkäsi voimakkaasti Kalliokoskea vastaan. ==Lähteet== Luokka:Kansanedustajat Luokka:Suomen maatalousministerit Luokka:Suomen Keskustan poliitikot Luokka:Tyrvään kunnanvaltuutetut Luokka:Turun läänin pohjoinen vaalipiiri Luokka:Yli satavuotiaiksi eläneet suomalaiset Luokka:Vuonna 1915 syntyneet Luokka:Vuonna 2016 kuolleet
Minuuttivalssi

Minuuttivalssi op. 64 nro 1 ( 'pikkuvalssi') on Frédéric Chopinin soolopianolle säveltämä valssi Des-duuri. Minuuttivalssin tempomerkintä on "molto vivace". Kappale sävellettiin vuosina 1846–1847 ja julkaistiin Trois valses -kokoelman ensimmäisenä osana. Nimestään huolimatta Minuuttivalssi kestää esitettynä tyypillisesti puolestatoista kahteen minuuttia. Minuuttivalssi omistettiin Madame la Comtesse Delphine Potockalle. Chopin ajatteli alun perin antaa teokselleen nimeksi Petit Chien ("Pieni koira").http://www.greatscores.com/p/song/sheetmusic/1000269/ Minuuttivalssia käytetään BBC:n radio-ohjelman Just a Minute teemasävelmänä. Viihdelaulaja Marion Rung levytti vuonna 1969 humoristisen lauluversion Chopinin kappaleesta. Minuuttivalssi soi myös Jean Renoirin elokuvassa Pelin säännöt (1939). == Lähteet == Luokka:Frédéric Chopinin teokset Luokka:Pianokappaleet Luokka:Valssit
Sinfonia nro 1 (Prokofjev)

Sergei Prokofjevin sinfonia nro 1 D-duuri, (op. 25) valmistui vuonna 1917. Sinfonia on tyyliltään uusklassistinen, ja sitä kutsutaan monesti nimellä Klassinen sinfonia. Teoksen ensiesitys oli säveltäjän itsensä johtamana Pietarissa 21. huhtikuuta 1918. Boris Asafjeville omistetun sinfonian esitys kestää noin viisitoista minuuttia.Symphony No 1 in D major "Classical", Op 25, Catalog of Works, The Prokofiev page 5.1.2011 Teos on sinfoniaksi hyvin pienimuotoinen. Se noudattaa pitkälti klassismin ajan sinfonian rakenteita, ja musiikki on yhtä helppotajuista, joskin teos hyödyntää myös uudempia sävellys- ja soitinnustehoja. Teos kuuluu Prokofjevin soitetuimpiin. Sergei Prokofjev käytti myöhemmin ensimmäisen sinfoniansa kolmatta osaa, gavottia, baletissaan Romeo ja Julia. == Osat == Prokofjevin ensimmäinen sinfonia jakautuu neljään osaan: # Allegro # Larghetto # Gavotta: Non troppo allegro # Finale: Molto vivace == Kokoonpano == * 2 huilua * 2 oboetta * 2 klarinettia * 2 fagottia * 2 trumpettia * 2 käyrätorvea * patarummut * jouset (viulut, alttoviulut, sellot, kontrabassot) == Lähteet == Luokka:Sergei Prokofjevin sinfoniat Luokka:1910-luvun musiikkiteokset
Mülheim an der Ruhr

Mülheim an der Ruhr on kaupunki Nordrhein-Westfalenin osavaltiossa läntisessä Saksassa. Se sijaitsee Ruhrin metropolialueella rajoittuen Düsseldorfin, Essenin, Oberhausenin sekä Duisburgin kaupunkeihin. Ruhr-joki virtaa läpi kaupungin keskustan, ja Mülheimin lempinimi onkin kaupunki joen varrella ("Stadt am Fluss"). Mülheim muodostaa oman kaupunkipiirinsä (kreisfreie Stadt), eli se ei kuulu mihinkään Saksan piirikunnista. Mülheim on pinta- alaltaan 91,28 neliökilometrin suuruinen. Vuoden 2022 lopussa kaupungissa asui 172 404 asukasta. Samana vuonna asukkaista 23,4 prosenttia oli protestantteja, 24,2 prosenttia roomalaiskatolisia ja loput 52,4 prosenttia muihin uskontoihin kuuluvia tai uskonnottomia. Kaupungin asukkaista 18,0 prosenttia on ulkomaalaisia. Mülheim mainittiin ensimmäisen kerran tekstissä vuonna 1093. Tuolloin se tunnettiin nimellä Mulinhem. Kaupunginoikeudet se sai kuitenkin vasta vuonna 1808. Nykyisin Mülheim an der Ruhr toimii kotipaikkana monelle yritykselle, kuten kansainväliselle supermarketketjulle Aldille. == Ystävyyskaupungit == Mülheim an der Ruhrilla on kuusi ystävyyskaupunkia: * Beykoz, Turkki * Darlington, Yhdistynyt kuningaskunta * Kfar Saba, Israel * Kouvola, Suomi * Opole, Puola * Tours, Ranska. == Lähteet == == Aiheesta muualla == * Kaupungin viralliset sivut Luokka:Düsseldorfin hallintopiiri Luokka:Nordrhein-Westfalenin kunnat Luokka:Saksan kaupungit
Oulun Luistelukerho

Oulun Luistelukerho r.y. (OLK) on vuonna 1949 perustettu oululainen taitoluisteluseura. Oulun Luistelukerhossa voi harrastaa joko yksinluistelua tai muodostelmaluistelua. Muodostelmaluistelun puolella kilpailevia joukkueita on kaudella 2016–2017 seitsemän: Tähtitytöt – minorisarjan joukkue, Aurora Borealis -SM-noviisisarjan joukkue, Stella Polaris – SM-juniorisarjan joukkue, Corda Borealis -kansallisen seniorisarjan joukkue, Cometes Borealis -kansallisen noviisisarjan joukkue, Luna Borealis -aikuissarjan joukkue ja Minitähdet -tulokassarjan joukkue. Seurassa on myös kaksi muodostelmaluistelun kehitysryhmää: Minitimantit ja Timantit. Yksinluistelussa seuran tunnetuin ja menestynein urheilija on moninkertainen SM- ja EM-mitalisti Susanna Pöykiö, jonka taitoluistelu-ura on jo päättynyt. Seurassa on myös taitoluistelukoulu jossa on kaikentasoisia ja -ikäisiä luistelijoita. ==Lähteet== ==Aiheesta muualla== * Oulun Luistelukerho * Stella Polaris * Tähtitytöt Luokka:Suomalaiset taitoluisteluseurat Luokka:Oululaiset urheiluseurat
Tanssisali Lutakko

Tanssisali Lutakko on Jyväskylän Lutakossa sijaitseva rock-klubi, jota hallinnoi Jyväskylän Elävän Musiikin Yhdistys, Jelmu. Kiinteistön omistaa keskinäinen kiinteistöyhtiö, jonka osakkaita ovat Jelmu, YAD sekä Kauko Sorjosen säätiö. Myös lukuisia taiteilijoita työskentelee Tanssisali Lutakossa. == Historia == Jyväskylän elävän musiikin yhdistys Jelmu perustettiin 18. tammikuuta 1989. Samana vuonna Lutakossa sijaitseva vanha leipomo muunnettiin rock-klubiksi ja Jelmun toimitilaksi, Tanssisali Lutakoksi. Lutakon ensimmäinen keikka oli 15. marraskuuta 1990. === Purku-uhka ja peruskorjaus (2002–2005) === Tanssisali Lutakko joutui purku-uhan alle, kun Lutakonniemen aluetta alettiin kehittää asuin- ja liikekortteleiksi entisen Schaumanin vaneritehtaan jäljiltä. Jyväskylän kaupunginhallitus päätti kuitenkin 17. marraskuuta 2003, että Lutakon kulmauksen asemakaavaa ryhdytään muuttamaan siten, että Tanssisali Lutakko säilytetään. Kulttuurihistoriallisesti merkittävän Tanssisali Lutakon pelastuminen sinetöitiin Jyväskylän kaupunginvaltuustossa kokouksessa 16. toukokuuta 2005, jossa päätettiin luovuttaa Tanssisali Lutakon rakennus ja tontti korvauksetta uudelle Kiinteistöosakeyhtiö Schaumanninkadun leipomo Oy:lle, josta Jelmu ry omistaa 75 prosenttia ja Kauko Sorjosen säätiö 25 prosenttia. Vuoden 2005 alussa käynnistetty peruskorjaus valmistui saman vuoden joulukuussa. Kunnostus toteutettiin suurelta osin vapaaehtoistyönä, ja sen yhteydessä Lutakkoon rakennettiin lisää harjoittelutiloja muusikoille, työhuoneita taiteilijoille, teatteri, joogasali ja toimistotilat YAD ry:lle. Peruskorjaus maksoi 2,7 miljoonaa euroa, josta Jyväskylän kaupunki maksoi 500 000 euroa, Länsi-Suomen lääninhallitus EAKR-rahoituksena miljoona euroa ja Raha-automaattiyhdistys maksoi YAD:n tilojen osuuden. Loput Lutakon Tanssisalin kiinteistöyhtiö rahoitti lainalla. Vuoden 2009 maaliskuussa kiinteistöyhtiö ja Kauko Sorjosen säätiö sopivat toiminnan tulevaisuuden turvaavasta järjestelystä, jossa Kauko Sorjosen säätiö lunasti kiinteistöyhtiön lainan pankilta ja kiinteistöyhtiö lyhentää lainaansa säätiölle. Vuonna 2016 julkaistiin Lutakon vaiheista kertova dokumenttielokuva Taistelu Lutakosta, jonka ohjasi Rauli Ylitalo. ==Palkintoja ja tunnustuksia== Lutakko on valittu useita kertoja Vuoden keikkapaikaksi Musiikki & Media -tapahtumassa. Vuonna 2009 Jelmu sai Keskipohjola-komitean kulttuuripalkinnon nuorisotyöstä. Jyväskylä-seura myönsi Jelmulle vuonna 2013 Jyväskylä-palkinnon. Keväällä 2023 Jelmulle myönnettiin Suomen Kulttuurirahaston Keski-Suomen rahaston kulttuuripalkinto. == Kirjallisuutta == * ==Lähteet== == Aiheesta muualla == * Tanssisali Lutakon kotisivut * Taistelu Lutakosta -dokumenttielokuva YouTubessa Luokka:Jyväskylän rakennukset ja rakennelmat Lutakko Luokka:Lutakko
André Citroën

André-Gustave Citroën (5. helmikuuta 1878 Pariisi – 3. heinäkuuta 1935 Pariisi) oli ranskalainen tehtailija. Hänet tunnetaan Citroën-automerkin perustajana. André-Gustave Citroën oli viisihenkisen perheen kuopus. Hänen isänsä oli nimeltään Levie Citroen ja äitinsä Mazra Kleinmann (syntynyt Varsovassa, Puolassa). Citroënin perhe oli alun perin juutalaista alankomaalais-puolalaista timanttikauppiassukua. Suku muutti vuonna 1873 Amsterdamista Pariisiin, jossa perhe muutti nimensä Citroëniksi. Citroen tarkoittaa hollanniksi sitruunaa. André Citroënin isä teki itsemurhan, kun André oli 6-vuotias.Andre Citroen and his introduction to double chevron gears, part 2 Viitattu 25. syyskuuta 2009 Citroën perusti vuonna 1919 autotehtaan, josta tuli maailman neljänneksi suurin 1930-luvulla. Citroën kuoli mahasyöpään Pariisissa vuonna 1935. Hänet on haudattu Cimetière du Montparnasseen. == Lähteet == == Aiheesta muualla == * Irja Spira : Andre Citroën, Europan Ford, Helsingin Sanomat Viikkoliite, 15.06.1930, nro 24, s. 3, Kansalliskirjaston digitaaliset aineistot Luokka:Ranskalaiset liikemiehet Luokka:Citroën Luokka:Autonsuunnittelijat Luokka:Vuonna 1878 syntyneet Luokka:Vuonna 1935 kuolleet
Karl Urban

Karl-Heinz Urban (s. 7. kesäkuuta 1972 Wellington) on uusiseelantilainen näyttelijä. Parhaiten hänet tunnetaan roolistaan Éomerina Taru sormusten herrasta -trilogian jälkimmäisissä osissa Kaksi tornia (2002) ja Kuninkaan paluu (2003). Urban näytteli televisiosarjoissa Hercules ja Xena vuosina 1996–2001. Xenassa Urban esitti kolmea eri hahmoa, Julius Caesaria, Kupidoa sekä amatsoniheimon vihollisheimon, samiittien, jäsentä nimeltä Kor. Taru sormusten herrasta -sarjan ohella Urban on esiintynyt muun muassa elokuvissa Aavelaiva, Riddickin aikakirja, Medusan isku, Doom, Star Trek ja Dredd. Hän näytteli myös Woodrow Callia televisiosarjassa Comanche Moon (2008) ja John Kennexiä televisiosarjassa Almost Human (2013–2014). Urban avioitui vuonna 2004 maskeeraaja Natalie Wihongin kanssa. Parilla on kaksi poikaa. Kesäkuussa 2014 he ilmoittivat eroavansa. Urban on seurustellut näyttelijä Katee Sackhoffin kanssa marraskuusta 2014 lähtien.Comic-Con 2016: Star Sightings: Katee Sackhoff and Karl Urban" E! News. Viitattu 2.7.2018. == Elokuvat == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1992 Chunuk Bair Chunuk Bair Wellingtonin sotilas 1998 Heaven Heaven Sweeper 1998 Via Satellite Via Satellite Paul 2000 The Irrefutable Truth About Demons The Irrefutable Truth About Demons Harry Ballard 2000 The Price of Milk The Price of Milk Rob 2002 Aavelaiva Ghost Ship Munder 2002 Taru sormusten herrasta: Kaksi tornia The Lord of the Rings: The Two Towers Éomer 2003 Taru sormusten herrasta: Kuninkaan paluu The Lord of the Rings: The Return of the King Éomer 2004 Riddickin aikakirja The Chronicles of Riddick Vaako 2004 Medusan isku The Bourne Supremacy Kirill 2005 Doom Doom John Grimm 2006 Out of the Blue Out of the Blue Nick Harvey 2007 Pathfinder – legenda aavesoturista Pathfinder Ghost 2009 Star Trek Star Trek Leonard McCoy 2009 Black Water Transit Black Water Transit Earl Pike 2010 And Soon the Darkness And Soon the Darkness Michael 2010 RED RED William Cooper 2011 Priest Priest Black Hat 2012 Dredd Dredd Judge Dredd 2013 Star Trek Into Darkness Star Trek Into Darkness Leonard McCoy 2013 Riddick Riddick Vaako (cameo) 2013 Walking with Dinosaurs Walking with Dinosaurs Zack 2014 The Loft The Loft Vincent Stevens 2016 Pete ja lohikäärme Elliott Pete's Dragon Gavin 2016 Star Trek Beyond Star Trek Beyond Leonard McCoy 2017 Thor: Ragnarök Thor: Ragnarök Skurge 2017 Acts of Vengeance Acts of Vengeance konstaapeli Strode 2017 Hangman Hangman rikosetsivä Will Ruiney 2018 Bent Bent Danny Gallagher ==Lähteet== ==Aiheesta muualla== * Luokka:Uusiseelantilaiset näyttelijät Luokka:Vuonna 1972 syntyneet Luokka:Elävät henkilöt
DPNI

Dviženie protiv nelegalnoi immigratšii () on 10. kesäkuuta 2002 perustettu venäläinen kansalaisjärjestö, joka vastustaa laitonta siirtolaisuutta. Sillä on toimintaa noin 30:ssä kaupungissa. Järjestön perustamisen syynä olivat Krasnoarmeiskissa tapahtuneet mielenosoitukset ja hyökkäykset, joiden tarkoituksena oli pelottaa armenialaiset pois. Järjestön johdossa on Aleksandr Belov, ja sen ideologinen johtaja on Viktor Jakušev. Jotkut liikkeen jäsenistä tulivat Kontupohjaan osoittamaan mieltä azerbaidžanilaisia vastustaviin mielenosoituksiin. Liike myös vastustaa sotarikoksista syytetyn bosnialaisen Ratko Mladićin tuomitsemista. DPNI on järjestänyt "venäläisiä marsseja" kansallisen yhtenäisyyden päivänä sekä Stalinin syntymäpäivänä. Osa sen kannattajista perusti Suur-Venäjä-puolueen (Великая Россия) entisestä Rodinasta eronneiden kanssa. Moskovalainen tuomioistuin kuitenkin kielsi liikkeen toiminnan 18. huhtikuuta 2011.http://www.hs.fi/ulkomaat/artikkeli/%C3%84%C3%A4rioikeistolainen+ryhm%C3%A4+kiellettiin+Moskovassa/1135265503921 ==Lähteet== ==Aiheesta muualla== * Luokka:Venäjän politiikka
Deadmeat Disciples

Deadmeat Disciples on suomalaisen death/thrash metal -yhtye Deathchainin Suomessa 13. lokakuuta 2003 julkaisema albumi. == Kappaleet == # # # # # # # # # == Kokoonpano == * Rotten – laulu * Bobby Undertaker – kitara * Corpse – kitara * Kuolio – basso * Kassara – rummut == Arvostelut == * Imperiumi.net: Imperiumi.net * Soundi: Soundi == Aiheesta muualla == * Deathchainin viralliset kotisivut * * == Lähteet == Luokka:Vuoden 2003 esikoisalbumit Luokka:Deathchainin albumit
Cosimo de’ Medici

Cosimo di Giovanni de’ Medici (27. syyskuuta 1389 Firenze – 1. elokuuta 1464) oli ensimmäinen Medicien poliittisen suvun jäsen ja Firenzen hallitsija. Häntä sanotaan myös ”vanhemmaksi” (”il Vecchio”) ja isänmaan isäksi (”pater patriae”). == Elämänvaiheet == Cosimo syntyi Firenzessä villakauppiaan ja pankkiirin poikana. Hän isänsä oli Giovanni di Bicci de’ Mediciltä, jolta Cosimo peri varallisuuden lisäksi myös liikemiehenvaistonsa ja varovaisuutensa. Cosimolla oli myös veli Lorenzo, ja hän oli tulevan valtiomiehen Lorenzo de’ Medicin isoisä. Vuonna 1415 hän avusti antipaavi Johannes XXIII:ta Konstanzin kirkolliskokouksessa. Vuonna 1433 Cosimon valtaa alettiin pitää uhkana Medici-vastaiselle puolueelle, jota johtivat aatelismiehet Palla Strozzi ja Rinaldo. Saman vuoden syyskuussa Cosimo vangittiin, syytettynä Luccan valloituksen epäonnistumisesta, mutta hän onnistui muuttamaan vankilatuomionsa maanpaoksi. Cosimo lähti Padovaan, ja sieltä Venetsiaan, ottaen pankkinsa mukanaan. Tällä merkittävät vaikutukset Firenzen talouteen: vuoden kuluessa Firenzen rahoitusala oli niin huonolla tolalla, että maanpakotuomio täytyi kumota. Cosimo palasi Firenzeen vuonna 1434 ja johti maata loppuelämänsä ajan. Cosimo de Medicin puoliso oli Contessina de' Bardi. ==Firenzen ja taiteiden rahoittaja== Politiikassa Cosimo pyrki Pohjois-Italian rauhoittamiseen vuoden 1454 Lodin sopimuksella: Venetsia, Firenze ja Milano sekä myöhemmin Kirkkovaltio sopivat lopettavansa rajakiistansa. Vuonna 1439 hän oli myös välikätenä paavi Eugenius IV:n neuvoston siirtyessä Ferraralta Firenzeen. Cosimo oli tunnettu kulttuurin ja taiteiden tukija sekä suuri kirjojen ystävä. Hän kulutti perheen omaisuutta Firenzen hyväksi. Hän oli Fra Angelicon, Fra Filippo Lippin ja Donatellon suosija. Taiteeseen sijoittaminen lisäsi hänen kansansuosiotaan. Hän uskalsi palkata arkkitehti Filippo Brunelleschin toteuttamaan Santa Maria del Fioren kupolin, vaikka hänen suunnitelmansa oli rakennusteknisesti vaativa. Vuosina 1434–1471 hän käytti kaikkiaan 663 755 floriinia "rakennuksiin, hyväntekeväisyyteen ja veroihin". Mukaan on laskettu hänen hyväksymiään mutta vasta hänen kuolemansa jälkeen toteutuneita hankkeita. ==Lähteet== == Aiheesta muualla == Luokka:Medicit Luokka:Vuonna 1389 syntyneet Luokka:Vuonna 1464 kuolleet
Deathrash Assault

__NOTOC__ Deathrash Assault on suomalaisen death/thrash metal -yhtye Deathchainin toinen täyspitkä albumi, joka julkaistiin Suomessa 12. lokakuuta 2005. Albumi jäi yhtyeen entisen laulajan, Rottenin, viimeiseksi yhtyeessä. Albumi ylsi Suomen virallisella albumilistalla sijalle 18. == Kappaleet == # # # # # # # # # == Kokoonpano == * Rotten – laulu * Bobby Undertaker – kitara * Corpse – kitara * Kuolio – basso * Kassara – rummut == Arvostelut == * Imperiumi.net: Imperiumi.net: Levyarvio * Metal Storm: 6.5/10Metal Storm: Album review * Soundi: Soundi: Levyarvio == Lähteet == == Aiheesta muualla == * Deathchainin viralliset kotisivut * * Luokka:Vuoden 2005 albumit Luokka:Deathchainin albumit
Tuk-tuk

thumb|240px|Tuk-tuk Tuk-tuk () eli samlor () on thaimaalainen versio kolmipyöräisestä skootterista, jota kutsutaan muualla autorikša‎ksi. Tuk-tukia käytetään paitsi vuokra-ajoneuvona, myös tavarankuljetukseen. Tuk-tukin käyttö on useissa kaupungeissa Thaimaassa kielletty, ja sitä tapaakin Bangkokin ja Chiang Main ulkopuolella lähinnä maaseutukaupungeissa ja -kylissä. Tuk-tukia ajaa alempaan sosiaaliryhmään kuuluva, yleensä Thaimaan koillisosasta Isanista kotoisin oleva henkilö, jolla ei ole varaa varsinaiseen taksiautoon. Tuk-tukit ovat kolmipyöräisiä ja sivuilta avoimia. Auringolta ja sateelta suojaa kangaskatto. Voimanlähteenä on 300-kuutioinen kaksitahtimoottori. Ratin sijasta tuk-tukissa on ohjaustanko. Jotkut tuk-tukit käyttävät kaasua polttoaineena. Nimi tuk-tuk on onomatopoeettinen ja kuvaa pienen kaksitahtimoottorin käyntiääntä. == Historia == Toisin kuin Intiassa ja Indonesiassa, joissa paikallinen kolmipyörä perustuu italialaiseen Vespaan (Bajaj), thaimaalaisen tuk-tukin esikuvana oli Daihatsu Midget, japanilainen kääpiöauto. Ensimmäiset moottorikäyttöiset kolmipyörärikša‎t eli tuk-tukit esiteltiin vuonna 1959.Time, Asia magazine 17.2.2003 (koko artikkeli IA:sta) Thaimaassa on tällä hetkellä kuusi valmistajaa. Tuk-tukin tulevaisuus saattaa olla uhattuna, sillä kiristyvät päästönormit ja nouseva elintaso suosivat hiljaisia ja ilmastoituja taksiautoja. Tuk-tuk on kuitenkin edelleen Thaimaan ja Bangkokin tunnetuin kulkuväline ja eräänlainen kansallinen tunnuskuva, joka kiehtoo varsinkin turisteja. Tuk-tuk-kyydin hinta ei enää ole kilpailukykyinen mittaritakseihin verrattuna, mutta sillä on oma käyttäjäkuntansa katukauppiaiden keskuudessa, tavarankuljetuksessa ja ruuhka-aikoina. Image:Tuktukpktalad05b.jpg|Tuk-tukit odottamassa asiakkaita Bangkokissa. Image:TH Tuk Tuk 1.jpg|Tuk-tukissa istutaan kuljettajan takana sohvalla. Image:TrangTukTuk.jpg|Harvinainen näky: Daihatsu Midget Trangissa Thaimaassa, tuk-tukin esikuva, jonka perusteella maassa myöhemmin aloitettiin oma tuotanto. == Lähteet == == Aiheesta muualla == * Your Tuk-Tuk.com Luokka:Erikoisajoneuvot Luokka:Thaimaalainen kulttuuri Luokka:Seulonnan keskeiset artikkelit
Phil McGraw

Phillip Calvin McGraw (tunnetaan nimellä Dr. Phil, ”tohtori Phil”; s. 1. syyskuuta 1950 Vinita, Oklahoma, Yhdysvallat) on suosittu yhdysvaltalainen televisiopsykologi. McGraw tuli tunnetuksi tehtyään yhteistyötä Oprah Winfreyn kanssa vuosina 1998–2002. Hän juonsi Tuesdays with Dr. Phil -juttusarjaa ohjelmassa The Oprah Winfrey Show. Suosion kasvun takia McGrawille perustettiin oma ohjelma Dr. Phil, jota tuotti Winfreyn Harpo Studios. Hän isännöi ohjelmaa vuodesta 2002 alkaen. McGraw on kirjoittanut seitsemän kirjaa ja niiden oheismateriaalin. Kirjoista kuudessa neuvotaan muun muassa ihmissuhteisiin liittyvissä asioissa ja yhdessä autetaan laihdutuksessa ja elämäntapojen muuttamisessa. Hän on tehnyt myös cameoroolin elokuvassa Scary Movie 4 sekä televisiosarjoissa Frasier ja Simpsonit. Hän on ollut myös esikuvana Seesamtien hahmolle Dr. Feel. McGraw on ollut myös vieraana Conan O'Brienin juontamassa Late Night with Conan O'Brien -showssa. ==Perhe== Phil McGraw ja Debbie McCall avioituivat vuonna 1970 ja erosivat 1973. Robin Jamesonin kanssa McGraw avioitui vuonna 1976, ja parilla on kaksi poikaa, Jay (s. 1979) ja Jordan (s. 1986). Jay McGraw on seurannut isänsä jalanjälkiä ja julkaissut Dr. Phil -tyylisen kirjan, joka on suunnattu teini-ikäisille, sekä vieraillut usein Dr. Phil -ohjelmassa. ==Muuta== McGraw'lle tehtiin siemenjohdinten katkaisu eli vasektomia 29-vuotiaana ensimmäisen lapsen saatuaan. Myöhemmin hän on kutsunut tätä elämänsä suurimmaksi virheeksi. == Suomeksi julkaistut teokset == * Pelasta parisuhteesi (Relationship rescue, 2000) * Pidä huolta itsestäsi (Self Matters, 2001) * Painonpudotushaaste: 7-kohtainen avainohjelma pysyvään painonhallintaan (The Ultimate Weight Solution, 2001) == Lähteet == ==Aiheesta muualla== * Luokka:Yhdysvaltalaiset juontajat Luokka:Yhdysvaltalaiset psykologit Luokka:Yhdysvaltalaiset tietokirjailijat Luokka:Vuonna 1950 syntyneet Luokka:Elävät henkilöt
Phil Hartman

__NOTOC__ Philip Edward "Phil" Hartman (24. syyskuuta 1948 – 28. toukokuuta 1998) oli kanadalaissyntyinen yhdysvaltalainen näyttelijä, ääninäyttelijä, koomikko ja käsikirjoittaja. Hartman syntyi Ontarion Brantfordissa Kanadassa, ja 1950-luvulla hänen perheensä muutti Yhdysvaltoihin. Hartman pyrki Los Angelesin high schooleihin, ja hänestä tuli Yhdysvaltojen kansalainen 1990-luvun alkupuoliskolla. Urallaan Hartman esiintyi muun muassa Saturday Night Livessä, NewsRadio-sitcomissa ja Simpsoneissa, jossa hän esitti B-luokan halpaelokuvanäyttelijää Troy McClurea ja asianajaja Lionel Hutzia. == Yksityiselämä == Hartman meni naimisiin Gretchen Lewisin kanssa vuonna 1970. Avioliitto kesti lyhyen aikaa. Vuonna 1982 Hartman meni naimisiin kiinteistövälittäjä Lisa Strainin kanssa, ja heidän avioliittonsa kesti kolme vuotta. Vuonna 1987 Hartman avioiutui entisen mallin ja jonkin verran näyttelijän töitä tehneen Brynn Omdahlin (syntyjään Vicki Omdahl) kanssa. Pari sai kaksi lasta. ==Kuolema == Hartmanin kolmas vaimo Brynn murhasi Hartmanin riidan takia pariskunnan kotona Kaliforniassa 28. toukokuuta 1998. Hartman oli kuollessaan 49 vuoden ikäinen. Brynn Hartman ampui miestään kahdesti päähän tämän nukkuessa ja muutaman tunnin kuluttua teki itsemurhan ampumalla itseään päähän. Murhan motiivit eivät ole täysin tiedossa. Brynn Hartman oli kuitenkin käyttänyt aiemmin illalla kokaiinia ja teki murhan huumeiden vaikutuksen alaisena. Brynn Hartman oli ollut aiemmin pahasti riippuvainen huumeista, mutta saanut riippuvuutensa kuriin mentyään Hartmanin kanssa naimisiin. == Lähteet == == Aiheesta muualla == * Luokka:Yhdysvaltalaiset televisionäyttelijät Luokka:Simpsoneiden ääninäyttelijät Luokka:Yhdysvaltalaiset henkirikosten uhrit Luokka:Vuonna 1948 syntyneet Luokka:Vuonna 1998 kuolleet
Isotermi

Isotermi (lämpötilan samanarvonviiva), eli lämpökäyrä on esimerkiksi sääkartalla esitetty käyrä, jonka pisteet yhdistää niitä paikkoja, joiden lämpötila on sama. == Katso myös == *Isobaari (ilmanpaineen samanarvonviiva) * Isotaksi (tuulennopeuden samanarvonviiva) * isohypsi (geopotentiaalin samanarvonviiva) * Isohyeetti (sademäärän samanarvonviiva) ==Lähteet== Luokka:Sää Luokka:Ilmasto en:Contour line#Temperature and related subjects